Bolesť päty - ostroha
Dobrý deň.Mám 6mm ostrohu a pri doslapovani ma strašne bolí päta. Dostala som protizápalovu injekciu pred 4 dňami.Žiadna zmena, bolesť neustupuje. Prosím o radu,čo na to pomáha.? Ďakujem.
Dobrý deň,
ďakujeme za Vašu otázku.
Pätová ostroha je jedným z najčastejších príčin spôsobujúcich bolesť päty. Vzniká z dôvodu zvápenatenia šľachy, ktorá bolí, pretože vybieha do pätnej kosti. Problémy spôsobuje hlavne pri aktivite (chôdzi, behu alebo skákaní), ale bolesť je možné pociťovať aj počas sedenia či ležania.
Vzhľadom k prebiehajúcej liečbe je možné v lekárni zabezpečiť podpornú lokálnu liečbu. Tej sa venovala kolegyňa, ktorej odpoveď Vám prikladám v nasledujúcom
odkaze
.
Za najefektívnejšiu terapiu sa považuje rehabilitačná liečba aj s pomocou fyzikálnej terapie. Z oblasti fyzikálnej liečby (laser, ultrazvuk) sa za najúčinnejšiu považuje fokusovaná rázová vlna, ktorá stimuluje hojace procesy a nezriedka sa kostný výrastok z pätovej kosti po určitom čase úplne odstráni. O vhodnosti tejto liečby však musí rozhodnúť ošetrujúci lekár.
Prajem skorú úľavu od ťažkostí.
S pozdravom
PharmDr. Veronika Kiabová